stanford-oval/wikipedia huggingface dataset:
Petäjäjärvi (Ylöjärvi, Aurekoski)
Maantietoa

Järven pituus on 1,8 kilometriä, leveys 600 metriä ja sen pinta-ala on 60 hehtaaria. Se sijaitsee kilometrin verran etelään Aurejärvestä Ylöjärven Länsi-Aureella. Saarettomassa järvessä on kaksi osaa: pääosassa on järven kilometrin pituinen selkä, josta työntyy pohjoiseen 800 metriä pitkä Taalanlahti, joka on järven toinen osa. Järvi on Aurejoen läpivirtausjärvi, jossa suurin valuma virtaa Kukkaroisesta 250 metriä pitkää Aurejoen osuutta pitkin ja laskee Taalanlahteen. Järveen laskee kymmenen metsäojaa, jotka tuovat ojitettujen soiden ja turvetuotantoalueiden kuivatusojien vesiä. Pohjoisesta laskee Taalanlahteen Sammalnevan suon ja sen tuotantoalueen yhteinen laskuoja. Idästä laskee järveen Vähä Petäjäjärven 350 metriä pitkä laskuoja. Itärantaan laskee vielä kaksi metsäojaa, jotka tuovat yhteisen suoalueen, Kaakkolammen ja Seitsemisharjun juurelta purkautuvia vesiä. Järven laskujoki on edelleen Aurejoki, joka alkaa Petäjäkoskella, jossa vedenpinta putoaa viisi metriä, ja jatkuu Onkilamminkoskella, jossa vedenpinta laskee vielä 15 metriä, ennen lopullista laskua Onkilampeen. Koska vesi virtaa järven läpi varsin suurelta valuma-alueelta, on järven laskennallinen 17 vuorokauden viipymä järvessä suomalaisittain hyvin lyhyt. Rantaviivan pituus on 4,9 kilometriä. Järven ympäristössä on jäljellä vain yksi maatila ja kolmisenkymmentä vapaa-ajan asuntoa. Seututie 332 ohittaa järven sen pohjoispuolelta ja siitä haarautuu yhdystie 13289, joka ohittaa järven sen länsipuolella kulkiessaan etelään. Järven voi kiertää myös itäpuolitse pitkin kylätietä, joka yhdistää pohjoisen seututien eteläiseen Onkilampeen. Parkanon ja Ylöjärven välinen raja seuraa tulo- ja laskujokea ja kulkee siinä välillä pitkittäin järven halki.
Vedenlaatu

Petäjäjärven vedenlaatua tutkitaan kesäisin säännöllisesti UPM-Kymmene Wood Oy:n Aureskosken jalostetehtaan velvoitetarkkailun puitteissa. Lisäksi vedenlaatua on tutkittu erillisellä näytteenotolla talvina 2010 ja 2012. Järven vesi on melko selkeää, ruskean väristä, hieman happanta ja siinä on runsaasti humusta. Järven vesi sisältää vähän ravinteita. Typen pitoisuudet ovat suomalaista luonnontasoa, vaikka fosforin pitoisuudet ovat lievästi luonnontasoa korkeammat. Järvi ei kuitenkaan ole rehevöitymässä, vaikka klorofyllipitoisuudet vaihtelevat lievästi rehevien ja rehevien järvien tasolla. Vuonna 2003 järvessä esiintyi näkyvästi limalevää. Järven happipitoisuus vaihtelee vuodenaikojen ja veden lämpötilakerrostumisen vuoksi. Happea kuluttavat runsas humus ja fosforiravinteet. Kesäisin happipitoisuudet ovat hyvät, mutta talvella harppauskerroksen alapuolella alusvedessä hapen määrät pienenevät selvästi. Tällöin voi syvänteissä esiintyä happikatoa. Tavella 2010 ja 2012 syvänteiden happipitoisuutta ei mitattu.
Vuonna 2012 otettujen pintavesinäytteiden valossa Petäjäjärvi luokitellaan hyvin happamaksi ja erittäin ruskeavetiseksi järveksi, jossa hapen kemiallinen kulutus on voimakasta. Osa lajeista, jotka eivät siedä happamuutta, ovat todennäköisesti hävinneet järvestä. Petäjäjärvi soveltuu virkistyskäyttöön välttävästi.
Virkistys

Järvi kuuluu osana opastettua melontareittiä Aurejärvi–Petäjäjärvi–Vahojärvi–Ruojärvi–Leppäsjärvi–Kyrösjärvi.
Chuandonginkoira

| Chuandonginkoira |
| --- | --- |

Avaintiedot
Alkuperämaa:   Kiina
Määrä:  Suomessa tuntematon Britanniassa kasvatustoimintaa
Rodun syntyaika:  läntinen han-dynastia
Alkuperäinen käyttö:  metsästys
Muita nimityksiä:  Chinese Chuandong Hound
FCI-luokitus:  ei FCI-rotu CKU: ryhmä 6
Ulkonäkö
Säkäkorkeus:  uros 45-50 cm narttu 40-45 cm
Väritys:  punainen
Chuandonginkoira (kiin.: 川东猎犬; pinyin: Chuān dōng lièquǎn) on kiinalainen koirarotu, joka on hyväksytty roduksi kansallisesti Kiinan kennelunionissa (China Kennel Union, CKU). Sillä ei ole FCI:n tunnustusta, mutta sillä on kotimaansa lisäksi myös Hollannin Kennelliiton tunnustus virallisena rotuna.
Ulkonäkö

Rotu on keskikokoinen ja suorakaiteen muotoinen, hieman korkeuttaan pidempi. Kallo ja kuono ovat keskenään yhtä pitkät. Kallo on korvien välistä tasainen ja otsapenger selvästi erottuva mutta kohtuullinen. Otsanahka on hieman löysä ja muodostaa kallon alueelle hienoja ryppyjä - joiden tulee kuitenkin olla maltilliset. Kuono on kauttaaltaan leveä aina tyvestä kärkeen asti. Kirsu on aina musta. Purenta on leikkaava. Silmät ovat melko suuret ja mantelinmuotoiset; väriltään pähkinänruskeat tai tummanruskeat. Korvat ovat keskikokoiset, pystyt, kolmionmuotoiset ja eteenpäin kallistuneet. Uroksilla ihanteellinen säkäkorkeus on 45-50 cm ja nartuilla 40-45 cm.
Karvapeite on lyhyt ja erittäin kova/karhea, mikä auttaa koiraa liikkumaan tiheiden pensastojen läpi. Väritys on aina punainen, jonka sävy vaihtelee vaaleasta tummaan. Pennuilla voi olla musta maski, mutta se haalistuu pois iän myötä.
Luonne ja käyttäytyminen

Chuandonginkoira on älykäs, kovaluonteinen, peloton ja tarkkavainuinen. Se on aktiivinen ja ketterä, ja sillä on erinomainen hyppäämiskyky.
Alkuperä

Rodun alkuperä johtaa läntisen han-dynastian ajalle (202 eaa. - 8 jaa.). Vuonna 2000 arkeologit löysivät kyseisen aikakauden haudoista paljon keraamisia koirapatsaita, jotka muistuttivat nykyistä rotua. Osaa patsaista oli käytetty suojelemaan jalosukuisen perheen sielujen matkaa tuonpuoleiseen.
Chuandonginkoiraa käytettiin kotialueellaan Itä-Sichuanin vuoristoissa myös metsästykseen.
Dave Mason

Dave Mason vuonna 1974
David Thomas "Dave" Mason (s. 10. toukokuuta 1946 Worcester, Englanti) on brittiläinen rock-kitaristi ja laulaja-lauluntekijä.
Mason tuli alun perin tunnetuksi Trafficin jäsenenä. Hänen tunnetuimpia kappaleitaan on "Feelin' Alright", jonka Traffic levytti vuonna 1968. Myöhemmin useat artistit, muiden muassa Joe Cocker,  ovat tehneet tästä kappaleesta cover-version. Mason on luonut myös soolouran, jonka suurin menestys oli single "We Just Disagree" vuonna 1977.
Mason on pitkän uransa aikana tehnyt yhteistyötä muiden muassa Jimi Hendrixin, The Rolling Stonesin, Eric Claptonin, George Harrisonin ja Cass Elliotin kanssa. 1990-luvulla hän kuului vähän aikaa Fleetwood Maciin.
David Thompson (jalkapalloilija)

| 0 | 1 | 2 |
| --- | --- | --- |

Henkilötiedot
Syntymäaika: 12. syyskuuta 1977
Syntymäpaikka: Birkenhead, Englanti
Pelipaikka: keskikenttäpelaaja
Pituus: 170 cm
Seura
Seura: Bolton Wanderers FC
Pelinumero: 7
Junioriseurat
199?–1996: Liverpool
Seurat
| Vuodet | Seura | O (M) |
| 1996–2000 1997–98 2000–02 2002–2006 2006 2006–2007 2007–- | Liverpool Swindon Town (lainalla) Coventry City Blackburn  Wigan Athletic Portsmouth Bolton | 48 (5) 10 (0) 66 (15) 113 (46) 10 (2) 12 (0) 5 (0) |
Maajoukkue
| 1997-99 2002 | Englanti U21 Englanti | 7 (1) 0 (0) |
 Seurajoukkueuran tilastot kattavat vain kansalliset sarjat, päivitetty 29. lokakuuta 2006.  Maajoukkueuran tilastot päivitetty 24. elokuuta 2006.
David Thompson (s. 12. syyskuuta 1977 Birkenhead, Englanti) on englantilainen jalkapalloilija, joka edustaa Englannin Valioliigassa pelaavaa Boltonia. Hän on pelipaikaltaan keskikenttäpelaaja.
Vuodesta 2007 Boltonia edustanut Thompson on urallaan edustanut myös Liverpoolia, Swindon Townia, Coventrya, Blackburnia, Wigania ja Portsmouthia.
Debyyttinsä Valioliigassa 170-senttinen Thompson teki Liverpoolin paidassa 19. elokuuta 1996 2-0 voitto-ottelussa Arsenalia vastaan.
28. heinäkuuta 2006 Thompson allekirjoitti Portsmouthin kanssa vuoden sopimuksen.
Bolton allekirjoitti Thompsonin kanssa kauden loppuun saakka kestävän sopimuksen siirtoikkunan sulkeutumisen kynnyksellä 31. tammikuuta 2007.
Phillip Parker King

Phillip Parker King
P. P. Kingin matkat
Phillip Parker King (13. joulukuuta 1791 Norfolkinsaari – 26. helmikuuta 1856 Sydney) oli australialainen tutkimusmatkailija, laivastoupseeri ja lintutieteilijä.
Elämäkerta

Kingin vanhemmat olivat Philip Gidley King ja Anna Josepha Coombe. Perhe purjehti Englantiin lokakuussa 1796 Phillipin ollessa viisivuotias. Hänen isänsä valittiin Uuden Etelä-Walesin kuvernööriksi ja vanhemmat muuttivat Australiaan 1799. Phillip jäi Essexiin Burfordin perheeseen. 1802 hänet lähetettiin Portsmouthin laivastoakatemiaan. Marraskuussa 1807 hän aloitti palveluksensa laivaston Dianalla. Hänestä tuli merikadetti ja hän palveli kuusi vuotta Pohjanmerellä, Biskajanlahdella ja Välimerellä. Hänet ylennettiin luutnantiksi 1814.
Vuonna 1817 Britannian hallitus määräsi Kingin kartoittamaan Australian (joka tunnettiin tuolloin Uutena-Hollantina) rannikkovesiä, joita Matthew Flinders oli vuonna 1803 aiemmin tutkinut. Ennen lähtöään hän avioitui Harriet Lethbridgen kanssa. Hän purjehti 22. joulukuuta 1817 Sydneystä 84 tonnin kutteri HMS Mermaidilla mukanaan 19 hengen miehistö. Kaikkiaan King suoritti Mermaidilla kolme tutkimusretkeä. Neljännen matkan hän teki sluuppi HMS Bathurstilla. Matkat tehtiin 1817–1822. Hän kartoitti myös Tasmanian ja Bassinsalmen vedet.
King ylennettiin komentajaksi 1821. Hän palasi Englantiin 1823 ja komensi sittemmin HMS Adventurea. Yhdessä HMS Beaglen kanssa hän kartoitti viiden vuoden ajan Magalhãesinsalmea. Retken tulokset julkistettiin Royal Geographical Societyn kokouksessa 1831. Kingillä oli asunto Dunhevedissä Sydneyn esikaupungissa, jossa hän kestitsi Charles Darwinia tammikuussa 1836.
Kingiä seurasi Australian pohjoisten rantojen kartoittajana myöhemmin kapteeni John Clements Wickham.
Kunnianosoitukset

King oli Royal Societyn jäsen. Hänen kunniakseen painettiin Australiassa 2 punnan postimerkki 1963.
Nimeäjänä

King nimesi linnuista muun muassa pilkkaviuhtojan (Tachyeres patachonicus, aik. Oidemia patachonica) vuonna 1828. Häneltä ovat peräisin myös Cobourgin niemimaan ja Port Essingtonin nimet, edellinen prinssi Leopold Saxe-Coburgin ja jälkimmäinen amiraali sir William Essingtonin mukaan.
Aiheesta muualla

Kuvia tai muita tiedostoja aiheesta Phillip Parker King Wikimedia Commonsissa
Daniel James, Jr.

| Daniel James, Jr>  |
| --- | --- |

Henkilötiedot
Syntynyt: 11. helmikuuta 1920 Pensacola, Florida
Kuollut: 25. helmikuuta 1978 (58 vuotta) Colorado Springs, Colorado
Sotilashenkilö
Palvelusmaa(t):   Yhdysvallat
Palvelusvuodet:  1943–1978
Taistelut ja sodat:  Korean sota Vietnamin sota
Sotilasarvo:   kenraali
Daniel ”Chappie” James, Jr. (11. helmikuuta 1920 Pensacola, Florida – 25. helmikuuta 1978 Colorado Springs, Colorado) oli yhdysvaltalainen hävittäjälentäjä, josta tuli Yhdysvaltain asevoimien ensimmäinen afroamerikkalainen neljän tähden kenraali.
James opiskeli Tuskegeen yliopistossa. Hän sai lentäjän koulutuksen Tuskegee Airmen -sotilaslentäjien kanssa toisen maailmansodan aikana. James lensi taistelulentoja Korean- ja Vietnamin sotien aikana. Hänestä tuli North American Aerospace Defense Commandin (NORAD) komentaja hänen saatuaan ylennyksen neljän tähden kenraaliksi vuonna 1975.
James kuoli sydänkohtaukseen Colorado Springsissä Coloradossa 25. helmikuuta 1978. Hänet haudattiin Virginiassa Arlingtonin sotilashautausmaalle. Jamesin vaimo Dorothy W. James kuoli toukokuussa 2000 San Antoniossa, ja hänet on haudattu miehensä viereen.
Aiheesta muualla

Kuvia tai muita tiedostoja aiheesta Daniel James, Jr. Wikimedia Commonsissa
Djiboutin lippu

Djiboutin lippu
Djiboutin lippu on Djiboutin tasavallan virallinen lippu. Se otettiin käyttöön Djiboutin itsenäistyttyä Ranskasta 27. kesäkuuta 1977. Lippu kuvastaa Djiboutin etnisiä ryhmiä, sillä vaaleansininen on issojen ja vihreä afarien väri. Kolmio puolestaan kuvastaa tasa-arvoa. Lisäksi lipun sininen väri kuvaa merta ja taivasta, vihreä vaurautta, valkoinen rauhaa ja punainen itsenäisyyttä.
Coreboot

logo
Coreboot on firmwareprojekti, joka kehittää vapaan ohjelmiston vaihtoehtoa BIOSille ja UEFIlle. 
Koska ohjelma on suurelta osin laitekohtainen (Coreboot ladataan ennen käyttöjärjestelmän ydintä) on siihen ohjelmoitava tuki erikseen eri laitteille.
Coreboot on aiemmin tunnettu nimellä LinuxBIOS. Projekti on laajentunut alkuperäisestä Linuxin käynnistävästä firmwaresta tukemaan myös esimerkiksi Plan 9 -käyttöjärjestelmää. Coreboot on saatavilla eri arkkitehtuureille kuten RISC-V-suorittimille.
Corebootin eduiksi lasketaan tehokkuus (karsimalla ylimääräiset ohjelmistot tietokone käynnistyy nopeammin) sekä turvallisuus (vähentämällä mahdollisia hyökkäyspintoja). Koska Coreboot on avointa lähdekoodia se voidaan auditoida ja sitä voidaan muokata.
Muun muassa System76 on julkaissut kannettavia tietokoneita, joissa on Coreboot.
Historia

Coreboot-projekti sai alkunsa Yhdysvalloissa Los Alamos National Laboratoryssä vuonna 1999 kahden opiskelijan projektina. Sittemmin projektin parissa on työskennellyt suuri joukko ihmisiä.
Rahoitus

Muun muassa Google, AMD, Acer ja Saksan valtio ovat tukeneet projektia.
Aiheesta muualla

Projektin kotisivu
Versiohallinta
Deva Cassel

| Deva Cassel |
| --- | --- |

Henkilötiedot
Syntynyt: 12. syyskuuta 2004 (ikä 20) Rooma, Italia
Ammatti:  malli, näyttelijä
Malli
Pituus:  179 cm
Hiusten väri:  tumma
Silmien väri:  ruskea / vihreä
Deva Cassel (s. 12. syyskuuta 2004 Rooma) on italialais-ranskalainen malli ja näyttelijä. Hän on näyttelijöiden Monica Belluccin ja Vincent Casselin vanhin lapsi.
Cassel aloitti mallinuransa 14-vuotiaana, kun hän esiintyi Dolce & Gabbanan hajuvesikampanjassa. Sitemmin hän on toiminut mainoskasvona muun muassa Harper’s Bazaarille, Voguelle ja Ellelle. Cassel on 179 senttimetriä pitkä.
Vuonna 2023 Cassel teki näyttelydebyyttinsä italialaisessa draamaelokuvassa La Bella estate. Hän myös näyttelee yhtä pääroolia tulevassa Giuseppe Tomasi di Lampedusan Tiikerikissaan perustuvassa Netflix-sarjassa.
Aiheesta muualla

Deva Cassel Internet Movie Databasessa. (englanniksi)
Djiboutin presidentti

| Djiboutin presidentti |
| --- | --- |
 Président de la République de Djibouti
 
 
 Nykyinen Ismail Omar Guelleh 9. huhtikuuta 1999 lähtien
Virka-asunto:  Presidentinlinna
Kauden pituus:  5 vuotta, uudelleenvalinta mahdollinen
Perustettu:  27. kesäkuuta 1977
Ensimmäinen:  Hassan Gouled Aptidon
Kotisivut:  
Djiboutin presidentti on Djiboutin valtionpäämies.  Presidentti valitaan suoralla kansanvaalilla viisivuotiselle toimikaudelle. Ellei kukaan ehdokkaista saa ehdotonta enemmistöä järjestetään toinen kierros.
DCPcrypt

DCPcrypt on David Bartonin tekemä avoimeen lähdekoodiin pohjautuva mm. Delphissä ja Lazaruksessa toimiva salaus- ja tiivistealgoritmikomponentti.
Komponentissa on tarjolla seuraavat:
Salausalgoritmit: Blowfish, Cast 128, Cast 256, DES eli Data Encryption Standard, 3-DES, Ice, Thin Ice, Ice2, IDEA, Mars, Misty1, RC2, RC4, RC5, RC6, Rijndael, Serpent, Tea ja  Twofish
Tiivistealgoritmit: Haval, MD4, MD5, RipeMD-128, RipeMD-160, SHA-1, SHA-256, SHA-384, SHA-512 ja Tiger
Aiheesta muualla

DCPcrypt:n kotisivu (Arkistoitu – Internet Archive).
Ohjeet DCPcrypt:n käytöstä Lazaruksessa.
Constance Talmadge Film Company

| Constance Talmadge Film Company |
| --- | --- |
Perustettu:  1917
Perustaja:  Constance Talmadge
Lakkautettu:  1927
Kotipaikka:  New York City, New York myöhemmin Los Angeles, Kalifornia
Toimiala:  elokuvayhtiö; elokuvatuotanto
Tuotteet:  elokuvat
Infobox OKVirheellinen NIMI-arvo: 
Constance Talmadge Film Company (tai Constance Talmadge Film Corporation) oli yhdysvaltalainen elokuvatuotantoyhtiö. Constance Talmadge Film Companyn perusti mykkäelokuvan ajan näyttelijä Constance Talmadge vuonna 1917. Teatteri- ja elokuvatuottaja Joseph M. Schenck auttoi Talmadgea perustamaan yhtiötä. Kymmenvuotisen toimintansa aikana elokuvatuotantoyhtiö tuotti Constance Talmadgen 16 elokuvaa. Elokuvayhtiön toiminta päättyi vuonna 1927. Elokuvayhtiön päämaja sijaitsi ensiksi New Yorkissa 1920-luvun alkuun, kunnes yhtiön toiminta siirtyi Los Angelesin Hollywoodiin.
Constance Talmadge Film Companyn tuottamat elokuvat

| Constance Talmadge Film Companyn tuottamat elokuvat> Vuosi | Constance Talmadge Film Companyn tuottamat elokuvat> Suomenkielinen nimi | Constance Talmadge Film Companyn tuottamat elokuvat> Alkuperäinen nimi |
| --- | --- | --- |
| 1919 |  | A Temperamental Wife |
| 1919 | Siveä viehättäjätär | A Virtuous Vamp |
| 1920 | Syntistä etsimässä | In Search of a Sinner |
| 1920 | Rakkauden erikoistuntija | The Love Expert |
| 1921 | Mamman vallan alla | Mama’s Affair |
| 1921 | Rakkauden oppitunteja | Lessons in Love |
| 1921 | Hääkellot | Wedding Bells |
| 1922 | Pollyn hauskat kepposet | Polly of the Follies |
| 1922 | Sortunut ihanne | The Primitive Lover |
| 1922 | Hauska kiinalaistyttö | East Is West |
| 1923 | Parempi päivä päivältä! | Dulcy |
| 1924 | Kultakala | The Goldfish |
| 1924 | Seikkailurikas yö | Her Night of Romance |
| 1926 | Buffalon herttuatar | The Duchess of Buffalo |
| 1927 | Venus Venetsiassa | Venus of Venice |
| 1927 | Kokeillen naimisiin | Breakfast at Sunrise |
Aiheesta muualla

Constance Talmadge Film Company Internet Movie Databasessa (englanniksi)
Dave Lowry

| Dave Lowry |
| --- | --- |
 Dave Lowry Calgary Hitmenin valmentajana vuonna 2009.
Henkilötiedot
Syntynyt: 14. helmikuuta 1965 (ikä 59) Sudbury, Ontario, Kanada
Kansalaisuus:   Kanada
Jääkiekkoilija
Pelipaikka:  vasen laitahyökkääjä
Maila:  vasen
Pituus:  185 cm
Paino:  91 kg
Pelaajaura
Pääsarjaura:  1985–2004
Seurat:  Vancouver Canucks (NHL) St. Louis Blues (NHL) Florida Panthers (NHL) San Jose Sharks (NHL) Calgary Flames (NHL)
NHL-varaus:  110. varaus, 1983 Vancouver Canucks
David John Lowry (s. 14. helmikuuta 1965 Sudbury, Ontario) on uransa lopettanut kanadalainen jääkiekkoilija, pelipaikaltaan vasen laitahyökkääjä.
Vancouver Canucks varasi Lowryn vuoden 1983 NHL:n varaustilaisuudessa kuudennella kierroksella varausvuorolla 110.
Lowry pelasi ennen NHL-uraansa kolme kautta OHL:n London Knightsissa.
Lowry debytoi NHL:ssä kaudella 1985–1986 hänet varanneessa Vancouverissa tehden runkosarjassa 73 ottelussa tehopisteet 10+8=18. Lowry pelasi Vancouverissa kolme kautta ennen kuin hänet kaupattiin kaudeksi 1988–1989 St. Louis Bluesiin vaihdossa Ernie Vargasiin. Lowry pelasi suurimman osan ensimmäisestä St. Louisin kaudestaan farmijoukkue Peoria Rivermenissä AHL:ssä, St. Louisissa hän pelasi 22 runkosarjaottelua ja kymmenen pudotuspeliä. Lowry pelasi St. Louisissa viisi kautta ennen siirtymistään Florida Panthersiin.
Floridassa Lowry pelasi uransa parhaat kaudet ja pääsi kaudella 1995–1996 Stanley Cup -finaaleihin, joissa kuitenkin Colorado Avalanche voitti Floridan suoraan otteluvoitoin 4–0. Samalla kaudella Lowry sai lempinimen ”Mr. Playoff”, kun hän teki pudotuspeleissä 10 maalia. Kaudeksi 1997–1998 Lowry kaupattiin yhdessä ensimmäisen kierroksen varausvuoron vuoden 1998 NHL:n varaustilaisuudessa kanssa San Jose Sharksiin vaihdossa Viktor Kozloviin ja viidennen kierroksen varausvuoroon 1998 varaustilaisuudessa.
Kolmen San Josen kauden jälkeen Lowry siirtyi Calgary Flamesiin, jossa pelasi uransa viimeiset neljä kautta. Lowry lopetti uransa kauden 2003–2004 jälkeen. Hän toimi Calgaryn kapteenina kaudet 2000–2002.
Peliuran jälkeen Lowry on toiminut sekä apu- että päävalmentajana WHL:n Calgary Hitmenissä, ja nykyisin hän on Calgary Flamesin apuvalmentaja.
DC Flag Records

DC Flag Records on Torontossa Kanadassa sijaitseva levy-yhtiö, jonka omistavat Good Charlotte -yhtyeen Joel ja Benji Madden. He ovat tehneet levytyssopimuksen esimerkiksi Lola Rayn, Hazen Streetin, Tila Tequilan, Linchpinin ja Mc chrisin kanssa. Yhtiö on melko uusi, mutta kuitenkin jo varsin menestyvä.
Aiheesta muualla

Kotisivut (Arkistoitu – Internet Archive)
Damir Skomina

| Damir Skomina |
| --- | --- |

Henkilötiedot
Koko nimi:  Damir Skomina
Syntynyt: 5. elokuuta 1976 (ikä 48) Koper, Jugoslavia
Jalkapallotuomari
Pituus:  184 senttimetriä
| Urheilijan ura> Tuomariura |
| --- | --- | --- | --- |
| Kaudet | Sarja | Ott    | Ott    |
| 2003– | FIFA |  |  |

Damir Skomina (s. 5. elokuuta 1976 Koper, Jugoslavia) on slovenialainen jalkapalloerotuomari. Hänestä tuli kansainvälinen erotuomari vuonna 2003.
Vuoden 2008 EM-kilpailuissa Skomina toimi muutamissa otteluissa neljäntenä tuomarina sekä vuoden 2012 EM-kilpailuissa päätuomarina. Hän on tuominnut otteluita myös Mestarien liigassa.
Aiheesta muualla

Skominan esittely Worldfootball.net-sivustolla (englanniksi)
Damiris Dantas

Damiris Dantas vuonna 2019.
Damiris Dantas (s. 17. marraskuuta  1992) on brasilialainen koripalloilija. Hän pelaa kaudella 2018-2019 Atlanta Dream -joukkueessa Yhdysvaltain wnba-liigaa ja Brasilian maajoukkuessa. Hänet varattiin vuoden 2012 varaustilausuudessa ensimmäisen kierroksen 12. varauksena Minnesota Lynxiin.
Pelityyli

Dantasin pelipaikka on sentteri ja hän on 191 cm pitkä.
Cypress Hill (albumi)

| Cypress Hill Cypress Hill |
| --- | --- | --- |

Studioalbumin tiedot
 Äänitetty : 1988-1991
 Julkaistu: 13. elokuuta 1991
 Tuottaja(t): DJ Muggs
 Tyylilaji: Rap
 Kesto: 46.54
 Levy-yhtiö: Ruffhouse / Columbia Records
Cypress Hillin muut julkaisut
|   | Cypress Hill 1991 | Black Sunday 1993 |
Singlet albumilta Cypress Hill
 ”The Phuncky Feel One / How I Could Just Kill a Man” Julkaistu: 11. heinäkuuta 1991  ”Hand on the Pump / Real Estate” Julkaistu: 1991  ”Pigs” Julkaistu: 1991  ”Latin Lingo” Julkaistu: 1992
Cypress Hill on rap-yhtye Cypress Hillin debyyttialbumi, joka julkaistiin vuonna 1991.
Kappalelista

Pigs – 2.51
How I Could Just Kill a Man – 4.16
Hand on the Pump – 4.03
Hole in the Head – 3.33
Ultraviolet Dreams – 0.41
Light Another – 3.17
The Phuncky Feel One – 3.28
Break It Up – 1.07
Real Estate – 3.45
Stoned Is the Way of the Walk – 2.46
Psycobetabuckdown – 2.59
Something for the Blunted – 1.15
Latin Lingo – 3.58
The Funky Cypress Hill Shit – 4.01
Tres Equis – 1.54
Born to Get Busy – 3.00
Albumin listasijoitukset

| 0 | 1 | 2 | 3 | 4 |
| --- | --- | --- | --- | --- |
| Vuosi | Albumi | Sija | Sija | Sija |
| Vuosi | Albumi | Billboard 200 | Top R&B/Hip Hop Albums | Top Heatseekers |
| 1992 | Cypress Hill | #31 | #4 | #5 |
Core Design

| Core Design |
| --- | --- |

Perustettu:  1988
Perustaja:  Jeremy Heath-Smith
Lakkautettu:  2010
Kotipaikka:  Derby, Englanti
Toimiala:  videopeliteollisuus
Tuotteet:  videopelit
Omistaja:  Rebellion Developments
Infobox OKVirheellinen NIMI-arvo: 
Core Design (tyyliteltynä CORE Design) oli Derbyssä, Englannissa, toiminut pelitalo. Yritys perustettiin vuonna 1988.
CentreGold osti yrityksen vuonna 1994 ja vuonna 1996 Eidos Interactive osti CentreGoldin.
Vuonna 2006 Rebellion Developments osti yhtiön Eidosilta, mutta tuoteoikeudet kuten Tomb Raider jäivät Eidosille. Rebellion päätti sulkea Derbyssä sijaitsevan studion vuonna 2010.
Core Design tunnetaan kenties parhaiten Tomb Raider -pelisarjan kehittäjänä, jonka ensimmäinen osa julkaistiin 1996. Tomb Raider: The Angel of Darkness -pelin epäonnistumisen jälkeen Eidos siirsi sarjan tuotannon yhdysvaltalaiselle Crystal Dynamics -yhtiölle, joka julkaisi Tomb Raider: Legendin vuonna 2006.
Pelit

Yrityksen ensimmäinen julkaistu peli oli Rick Dangerous.
Muita yrityksen pelejä:
Tomb Raider -pelisarja
Corporation
Project Eden
Chuck Rock
Heimdall
Palkinnot

Yritys on voittanut muun muassa Golden Joystick Awards -palkinnon:
Game of the Year: Rick Dangerous 2 (1990/1991)
16-bit Game of the Year: Heimdall (1991/1992)
Favorite Game Character: Lara Croft (1996/1997)
Aiheesta muualla

Core Design Ltd. Mobygamesissä (Arkistoitu – Internet Archive) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Core Design
Käännös suomeksi